stanford-oval/wikipedia huggingface dataset:
เอียน รัช
ผลงานในฐานะผู้เล่น

แชมป์ลีกสูงสุด ฤดูกาล 1981-1982, 1982-1983, 1983-1984, 1985-1986 และ 1989-1990 (ลิเวอร์พูล)
แชมป์เอฟเอคัพ ปี 1986, 1989, 1992 (ลิเวอร์พูล)
แชมป์ยูโรเปี้ยนคัพ (ยูฟ่า แชมเปียนส์ลีก) ปี 1984 (ลิเวอร์พูล)
แชมป์ลีกคัพ ปี 1981, 1982, 1983, 1984, 1995 (ลิเวอร์พูล)
แชมป์แชริตี้ ชิลด์ ปี 1982, 1986 (แชมป์ร่วม), 1989, 1990 (แชมป์ร่วม) (ลิเวอร์พูล)
สกรีน สปอร์ต ซูเปอร์ คัพ 1987 (ลิเวอร์พูล)
นักฟุตบอลยอดเยี่ยมของพีเอฟเอ 1984 (ลิเวอร์พูล)
นักฟุตบอลยอดเยี่ยมของสมาคมผู้สื่อข่าวอังกฤษ 1984 (ลิเวอร์พูล)
รางวัลรองเท้าทองคำ 1984 (ลิเวอร์พูล)
ผลงานในฐานะผู้เล่น > สถิติ

ผู้ทำประตูสูงสุดตลอดกาลอันดับที่ 2 ในถ้วยเอฟเอคัพ และสูงที่สุดในเอฟเอคัพ ศตวรรษที่ 20 ที่จำนวน 44 ประตู (39 ประตู กับลิเวอร์พูล, 4 ประตู กับเชสเตอร์ ซิตี้, 1 ประตูกับนิวคาสเซิ่ล ยูไนเต็ด) โดยเขาเป็นรองเฮนรี่ เคอร์ชาม ของนอตตส์ เคาน์ตี้ เจ้าของสถิติอันดับ 1 ที่ยิงในถ้วยนี้ไปถึง 49 ประตู ระหว่างปี 1877 ถึง 1888
ยิงประตูในเอฟเอคัพนัดชิงชนะเลิศ 5 ประตู
เจ้าของสถิติร่วม ยิงประตูในลีกคัพมากที่สุดที่ 49 ประตู (48 ประตู กับลิเวอร์พูล), โดยเป็นสถิติร่วมกับเซอร์ เจฟฟ์ เฮิร์ส
ผู้เล่นคนแรกที่ชนะเลิศลีกคัพ ถึง 5 สมัย
ยิงประตูสูงสุดในทีมชาติเวลส์ ที่ 28 ประตู
ยิงประตูมากที่สุดอันดับ 1 ของลิเวอร์พูลเมื่อรวมทุกรายการ ที่ 346 ประตู
ยิงประตูเฉพาะในลีกให้ลิเวอร์พูลมากเป็นอันดับ 3 ที่ 229 ประตู ตามหลังโรเจอร์ ฮันท์ (245 ประตู) และ กอร์ดอน ฮอดจ์สัน (233 ประตู)
ยิงประตูมากที่สุดในเมอร์ซี่ไซด์ ดาร์บี้แมตช์ที่ 25 ประตู
สถิตินักเตะที่ขายได้ราคาแพงที่สุดของ สโมสรเชสเตอร์ ซิตี้ที่ 300,000 ปอนด์
พริษฐ์ ชิวารักษ์

| พริษฐ์ ชิวารักษ์ |
| --- | --- |
พริษฐ์ใน พ.ศ. 2563
เกิด: 27 กรกฎาคม พ.ศ. 2541 (26 ปี) อำเภอบ้านธิ จังหวัดลำพูน ประเทศไทย
ชื่ออื่น: เพนกวิน
ศิษย์เก่า: มหาวิทยาลัยธรรมศาสตร์
อาชีพ:  นักศึกษา  นักเคลื่อนไหว 
มีชื่อเสียงจาก: แกนนำการประท้วงในประเทศไทย พ.ศ. 2563–2564
ขบวนการ: แนวร่วมธรรมศาสตร์และการชุมนุม
รางวัล: รางวัลจารุพงษ์ ทองสินธุ์ เพื่อประชาธิปไตย (พ.ศ. 2564)
พริษฐ์ ชิวารักษ์ (เกิด 27 กรกฎาคม พ.ศ. 2541) ชื่อเล่น เพนกวิน เป็นนักเคลื่อนไหวทางการเมืองชาวไทย ผู้ต้องหาตามหมายจับศาลอาญา ปัจจุบันหนีหมายจับอยู่ต่างประเทศ อดีตนักศึกษาคณะรัฐศาสตร์ มหาวิทยาลัยธรรมศาสตร์ และเป็นแกนนำคนหนึ่งของการประท้วงในประเทศไทย พ.ศ. 2563–2564 ในนามของแนวร่วมธรรมศาสตร์และการชุมนุม เป็นบุคคลแรก ๆ ที่ถูกจับกุมในฐานชุมนุมผิดกฎหมายพระราชบัญญัติการชุมนุมสาธารณะและยุยงปลุกปั่นให้ใช้ความรุนแรงตั้งแต่กลางเดือนสิงหาคม พ.ศ. 2563
ประวัติ

พริษฐ์ ชิวารักษ์ เกิดวันที่ 27 กรกฎาคม พ.ศ. 2541 บุตรนางสุรีย์รัตน์ ชิวารักษ์ อาชีพนักบัญชี
เขาเริ่มเป็นที่ปรากฏตัวในสื่อในปี 2558 ด้วยวัย 16 ปี ที่ซึ่งเขาดำรงตำแหน่งเลขาธิการกลุ่มการศึกษาเพื่อความเป็นไท (ELS) ซึ่งเป็นกลุ่มนักเรียนหัวก้าวหน้าที่เรียกร้องการปฏิรูประบบการศึกษา
ในสมัยที่เขากำลังเรียนอยู่ที่โรงเรียนเตรียมอุดมศึกษา เขาได้ขึงป้ายแบนเนอร์ต่อหน้า พล.อ.ประยุทธ์ จันทร์โอชา หัวหน้าคณะรัฐประหาร เพื่อถามว่าเยาวชนไทยจะทำอย่างไรเพื่อหลีกเลี่ยงการคดโกง  เขาได้รับยกย่องจากการต่อต้านแผนที่คณะรัฐประหารต้องการจะลดจำนวนปีการศึกษาโดยไม่เสียค่าใช้จ่ายของรัฐลง ที่ซึ่งหากมีผลจะยกเลิกการศึกษาโดยไม่เสียค่าใช้จ่ายทั้ง 15 ปี เขาเคยถูกดำเนินคดีด้วยพระราชบัญญัติว่าด้วยการกระทำความผิดเกี่ยวกับคอมพิวเตอร์ จากการร่วมแสดงในมิวสิกวิดีโอที่มีเนื้อหาต่อต้านการรับร่างรัฐธรรมนูญใหม่ นอกจากนี้เขายังทำกิจกรรมต่อต้านระบบโซตัส (SOTUS) ในปี 2560 เขาและกลุ่มการศึกษาเพื่อความเป็นไทได้จัดกิจกรรมล้อเลียนในวันเด็กแห่งชาติ
กิจกรรมขณะเรียนมหาวิทยาลัยและการประท้วงปี 2563

ในเดือนมิถุนายน 2563 พริษฐ์มีส่วนร่วมในกิจกรรมเรียกร้องให้รัฐออกมาแสดงความรับผิดชอบต่อการหนีคดี ของนักกิจกรรมชาวไทย วันเฉลิม สัตย์ศักดิ์สิทธิ์ ในประเทศกัมพูชา ที่ซึ่งเขาถูกคดีมาตรา 12 จากพระราชบัญญัติว่าด้วยการรักษาความสะอาดและเป็ระเบียบเรียบร้อยของประเทศ ในวันที่ 8 มิถุนายน 2563 พริษฐ์และ รุ้ง ปนัสยา ได้จัดการประท้วงเล็ก ๆ ที่สถานีตำรวจปทุมวัน เพื่อต่อต้านการต่ออายุพระราชกำหนดบริหารราชการฉุกเฉินในภาวะการแพร่ระบาดทั่วของโควิด-19 ในวันที่ 24 มิถุนายน 2563 เขาจัดกิจกรรมรำลึก 88 ปีของการเปลี่ยนแปลงการปกครองของสยาม และในเดือนถัดมา พริษฐ์ได้เข้าร่วมการชุมนุมของ “ประชาชนปลดแอก” ในกรุงเทพมหานคร ซึ่งเป็นการประท้วงที่ใหญ่ที่สุดนับตั้งแต่การรัฐประหารเมื่อปี 2557 เป็นจุดเริ่มต้นของการประท้วงทั่วประเทศที่ดำเนินมาจนถึงปัจจุบัน
กิจกรรมขณะเรียนมหาวิทยาลัยและการประท้วงปี 2563 > การอดอาหารประท้วง

พริษฐ์ประกาศเริ่มอดอาหารประท้วงตั้งแต่วันที่ 15 มีนาคม 2564 ภายในเรือนจำพิเศษกรุงเทพมหานคร เนื่องจากศาลไม่ให้สิทธิประกันตัวก่อนมีคำพิพากษาคดีเพราะจำเลยได้รับการประกันหลายครั้งแต่ยังกระทำการที่เข้าข่ายมูลฐานความผิดเดิมซ้ำๆหลายครั้ง วันที่ 20 เมษายน 2564 เขาขอถอนทนายความเพื่อประท้วงกระบวนการยุติธรรม ต่อมาวันที่ 29 เมษายน 2564 เขาอดอาหารเป็นวันที่ 46 เขาดื่มแต่น้ำดื่มหวาน นม รังนกและน้ำเกลือแร่ และมีการให้สารน้ำทางหลอดเลือดดำ รองอธิบดีกรมราชทัณฑ์แถลงว่าอาการของเขาไม่ได้ทรุดนักตามที่เป็นข่าว มีแต่อ่อนเพลียเล็กน้อยและริมฝีปากแห้ง ในช่วงเย็น ศาลปฏิเสธคำขอประกันตัวเป็นครั้งที่ 9 11 พฤษภาคม 2564 ศาลให้ประกันตัวเพนกวิน พร้อมกับ แอมมี่ ไชยอมร ออกจากเรือนจำพิเศษกรุงเทพมหานคร หลังจากศาลอาญามีคำสั่งอนุญาตปล่อยชั่วคราว โดยวงเงินประกัน 200,000 บาท พร้อมกำหนด 3 เงื่อนไข
ห้ามกระทำการใดในลักษณะเช่นเดียวกับที่ถูกกล่าวหาตามฟ้องอันเป็นที่เสื่อมเสียแก่สถาบันพระมหากษัตริย์ หรือเข้าร่วมกิจกรรมใดที่อาจก่อให้เกิดความวุ่นวายภายในบ้านเมือง
ห้ามเดินทางออกนอกราชอาณาจักร เว้นแต่ได้รับอนุญาตเป็นหนังสือจากศาล
ให้มาตามกำหนดนัดโดยเคร่งครัด
รางวัลและเกียรติยศ

รางวัลเพชรยอดมงกุฎ ถ้วยรางวัลพระราชทาน จากสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และเหรียญทองคำ สาขาการแข่งขันประวัติศาสตร์ (2558)
รางวัลจารุพงษ์ ทองสินธุ์ เพื่อประชาธิปไตย ประจำปี 2564 โดย สภานักศึกษามหาวิทยาลัยธรรมศาสตร์ (2564)
แหล่งข้อมูลอื่น

พริษฐ์ ชิวารักษ์ ที่เฟซบุ๊ก
เอร์วิน การาบาโย

เอร์วิน โฮเซ การาบาโย กาเบรรา (สเปน: Erwin José Caraballo Cabrera; เกิดวันที่ 21 กรกฎาคม ค.ศ. 1981) เป็นนักมวยปล้ำมือสมัครเล่นชาวเวเนซุเอลา โดยเข้าแข่งขันในประเภทเฮฟวีเวตชาย เขาได้เหรียญทองแดงสองเหรียญในกลุ่ม 96 กก. ในแพนอเมริกันเกมส์ 2007 และ 2011 การาบาโยเป็นสมาชิกทีมมวยปล้ำ La Puente Sporting Club และได้รับการฝึกสอนและฝึกซ้อมกับ Milcho Radulovski
การาบาโยเป็นตัวแทนเวเนซุเอลาในโอลิมปิกฤดูร้อน 2012 ที่ลอนดอน โดยเข้าแข่งประเภทชาย 96 กก. เขาแพ้ในรอบคัดเลือกต่ออาร์โด อารูซาร์จากเอสโตเนียที่ทำคะแนนได้ 5 แต้มในสองรอบ ทำให้การาบาโยไม่มีแม้แต่แต้มเดียว
แหล่งข้อมูลอื่น

NBC Olympics Profile
บทความนี้ไม่มีลิงก์ในวิกิสนเทศ
อำเภอหนานผี

| อำเภอหนานผี 南皮县 |
| --- | --- |
อำเภอ
ที่ตั้งของอำเภอหนานผี (สีแดง) ในนครชางโจว
ที่ตั้งของนครชางโจว (สีเหลือง) ในมณฑลเหอเป่ย์
อำเภอหนานผีที่ตั้งในประเทศจีน
พิกัด: 38°02′20″N 116°42′29″E﻿ / ﻿38.039°N 116.708°E﻿ / 38.039; 116.708
ประเทศ:  สาธารณรัฐประชาชนจีน
มณฑล: เหอเป่ย์
นครระดับจังหวัด: ชางโจว
พื้นที่
 • ทั้งหมด: 836 ตร.กม. (323 ตร.ไมล์)
ความสูง: 11 เมตร (35 ฟุต)
ประชากร (ค.ศ. 2020)
 • ทั้งหมด: 347,473 คน
 • ความหนาแน่น: 420 คน/ตร.กม. (1,100 คน/ตร.ไมล์)
เขตเวลา: UTC+8 (เวลามาตรฐานจีน)
รหัสไปรษณีย์: 061500
รหัสพื้นที่: 0317
อำเภอหนานผี (จีน: 南皮; พินอิน: Nánpí) หรือในวรรณกรรมสามก๊กเรียก เงียบกุ๋น เป็นอำเภอในมณฑลเหอเป่ย์ ภายใต้การปกครองของนครชางโจว อำเภอหนานผีมีจำนวนประชากรใน ค.ศ. 2004 ทั้งสิ้น 350,000 คน และมีขนาดพื้นที่ทั้งหมด 836 ตารางกิโลเมตร (323 ตารางไมล์)
อำเภอหนานผีมีความสำคัญทางประวัติศาสตร์เพราะเคยเป็นสมรภูมิรบช่วงยุคสามก๊ก ในสงครามที่เรียกว่ายุทธการที่เงียบกุ๋น ระหว่างโจโฉ และอ้วนซง บุตรชายคนเล็กของอ้วนเสี้ยว เมื่อ ค.ศ. 205
โรงเรียนราชโบริกานุเคราะห์

| โรงเรียนราชโบริกานุเคราะห์ |
| --- | --- |
Ratchaborikanukroh  School
ที่ตั้ง
421 ถนนยุติธรรม ตำบลหน้าเมือง อำเภอเมืองราชบุรี จังหวัดราชบุรี 70000
ข้อมูล
ชื่ออื่น: ร.บ.(RB)
ประเภท: รัฐบาล
คติพจน์: เรียนดี สามัคคี มีวินัย
สถาปนา: 19 ธันวาคม 2470
ผู้ก่อตั้ง: นายพลตำรวจโท พระยาคทาธรบดีสีหราชบาลเมือง (เทียบ อัศวรักษ์)
หน่วยงานกำกับ: โรงเรียนมัธยมศึกษาขนาดใหญ่พิเศษ สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1005700102
ผู้อำนวยการ: นายสมยศ บุญเจริญ
ระดับปีที่จัดการศึกษา: ชั้นมัธยมศึกษาปีที่ 1-6
สี:     น้ำเงิน เหลือง แดง
เพลง: มาร์ชราชโบริกาฯ
ดอกไม้: ดอกบัว
เว็บไซต์: ratb.ac.th
โรงเรียนราชโบริกานุเคราะห์ เป็นโรงเรียนขนาดใหญ่พิเศษในจังหวัดราชบุรี ก่อตั้งขึ้นเมื่อวันที่ 19 ธันวาคม 2470 แต่เดิมเป็นโรงเรียนสตรีประจำมณฑลราชบุรี เปิดสอนตั้งแต่ ชั้นมัธยมศึกษาปีที่ 1 ถึงมัธยมศึกษาปีที่ 6 ปัจจุบันเป็นศูนย์พัฒนาการเรียนการสอนวิชาภาษาอังกฤษและคณิตศาสตร์ศูนย์ป้องกันและแก้ไขปัญหายาเสพติดในสถานศึกษาของจังหวัดราชบุรี
ประวัติโรงเรียนราชโบริกานุเคราะห์

แต่เดิมกุลสตรีในจังหวัดราชบุรีได้อาศัยเล่าเรียนรวมอยู่ในโรงเรียนประจำมณฑลราชบุรี  "เบญจมราชูทิศ"
ต่อมาพระยาคฑาธรบดีสมุหเทศาภิบาลมณฑลราชบุรีและรองอำมาตย์เอกหลวงสรรพพากย์พิสุทธิ์  ธรรมการมณฑลได้เห็นความจำเป็นแห่งการศึกษาของเด็กหญิงในจังหวัดนี้จึงได้ชักชวนบรรดาพ่อค้าข้าราชการและราษฎรบริจาคเงินเพื่อสร้างโรงเรียนสตรีขึ้น   แต่การดำเนินการยังไม่เป็นผลสำเร็จเนื่องจากพระยาคฑาธรบดีได้ออกจากราชการเสียก่อน  พระยาอรรถการบดีซึ่งเป็นสมุหเทศาภิบาลมณฑล  และพระยาอรรถกวีสุนทรผู้ว่าราชการจังหวัดได้ดำเนินการต่อ  โดยรวบรวมเงินบริจาคจากประชาชนชาวราชบุรีและเงินงบประมาณสมทบส่วนหนึ่งเป็นจำนวนเงิน  11,128  บาท  สร้างอาคารไม้  2  ชั้น  จำนวน  5  ห้องเรียนมีห้องกลางเป็นห้องโถงทั้งชั้นบนและชั้นล่างบนเนื้อที่ราชพัสดุจำนวน  5  ไร่เศษ  (ตั้งอยู่ติดกับที่ทำการไปรษณีย์โทรเลขในปัจจุบัน)
มหาอำมาตย์เอก พระวรวงศ์เธอ พระองค์เจ้าธานีนิวัต  เสนาบดีกระทรวงธรรมการได้ประทานนามโรงเรียนว่า  "ราชโบริกานุเคราะห์"  โดยถือความหมายว่า  เป็นโรงเรียนที่ประชาชนชาวราชบุรีอนุเคราะห์จัดสร้างขึ้น
วันที่  19 ธันวาคม  พ.ศ.  2470  ได้ทำพิธีเปิดอาคารเรียน  โดยสมเด็จพระเจ้าพี่ยาเธอ เจ้าฟ้ากรมพระนครสวรรค์วรพินิต เสนาบดีกระทรวงกลาโหม เสด็จเป็นประธานในพิธี  ผู้บริหารในขณะนั้น  คือ  นางสาวกิมจุ้ย  คุณวิศาล  (คุณน้ำทอง  คุณวิศาล)
โรงเรียนเปิดสอนตั้งแต่ชั้นประถมปีที่  1  ถึงประถมปีที่  6  และมัธยมปีที่  1  ถึงมัธยมปีที่  6
ปี  พ.ศ.  2479  หลวงนิคมคณารักษ์  (เทียน  กำเนิดเพชร)  ปลัดจังหวัดราชบุรีได้ดำเนินการสร้างอาคารอีกหลังเป็นอาคาร  2  ชั้น  ครึ่งตึกครึ่งไม้  สร้างด้วยเงินเรี่ยไรจากประชาชน  และเงินค่าเล่าเรียน  รวมทั้งเงินที่กระทรวงธรรมการให้มาสมทบ  อาคารหลังนี้คือ  "คุรุสัมมนาคาร"  ซึ่งอยู่ในบริเวณสำนักงานเขตพื้นที่การศึกษาราชบุรีเขต  1  ในปัจจุบัน
โรงเรียนราชโบริกานุเคราะห์ดำเนินการมาด้วยดีจนถึงปีการศึกษา  2514  กรมสามัญศึกษาได้พิจารณาคัดเลือกโรงเรียนราชโบริกานุเคราะห์เข้าร่วมโครงการพัฒนาโรงเรียนมัธยมส่วนภูมิภาค  (คมภ.1)  รุ่นที่  3  โรงเรียนจำเป็นต้องหาที่ดินแห่งใหม่  เพื่อการรับนักเรียนให้มากขึ้น
วันที่  10  กุมภาพันธ์  พ.ศ.  2514  โรงเรียนได้รับอนุมัติจากกระทรวงมหาดไทยให้ใช้ที่ดินของราชพัสดุซึ่งเคยเป็นสนามบินของจังหวัด  14  ไร่เศษ  กรมสามัญศึกษาได้เห็นชอบในการแลกเปลี่ยนที่ดิน  และอาคารเดิมของโรงเรียนกับสำนักงานศึกษาธิการเขต  เขตการศึกษา  5  มีเนื้อที่ประมาณ  10  ไร่  ได้แลกเปลี่ยนเมื่อวันที่  29  ตุลาคม  พ.ศ.  2516  รวมเนื้อที่  27  ไร่  1  งาน  91  ตารางวา
ศิษย์เก่าที่มีชื่อเสียง

กอบกุล นพอมรบดี อดีตสมาชิกสภาผู้แทนราษฎรจังหวัดราชบุรี
วราวุธ โพธิ์ยิ้ม (ตั้ม เดอะสตาร์ 9)
พรหมพิริยะ ทองพุทธรักษ์ (นักแสดงสังกัดจีเอ็มเอ็มทีวี)
อารียา ศิลปนาวา (นักแสดงสังกัดช่อง 8)
รายนามผู้บริหารโรงเรียนราชโบริกานุเคราะห์

| ลำดับ | รายนาม | ระยะเวลาดำรงตำแหน่ง |
| --- | --- | --- |
| 1 | คุณน้ำทอง  คุณวิศาล | พ.ศ. 2470-2474 |
| 2 | นางไสววัลย์  วัฒนพงศ์ | พ.ศ. 2475-2512 |
| 3 | นางนันทิยา  งามขำ | พ.ศ. 2513-2527 |
| 4 | นางสุมาลี  รัตนปราการ | พ.ศ. 2527-2529 |
| 5 | นางสายสวาท  เสถียรเสพย์ | พ.ศ. 2529-2533 |
| 6 | นางสายสมร  ภูเจริญ | พ.ศ. 2533-2536 |
| 7 | นางอุไร  วงศ์พรมชัย | พ.ศ. 2536-2539 |
| 8 | นางสาววรรณี  โขมพัตร | พ.ศ. 2539-2542 |
| 9 | นายวัชรินทร์  เวชสุวรรณ | พ.ศ. 2542-2555 |
| 10 | นางนวลจันทร์   ลักษิตานนท์ | พ.ศ. 2555-2559 |
| 11 | ดร.รัชชัยย์ ศรสุวรรณ | พ.ศ. 2559-2561 |
| 12 | นายมงคล ชื่นชม | พ.ศ. 2561-2563 |
| 13 | ดร.สุรินทร์ สำลี | พ.ศ. 2563-2565 |
| 14 | นายสมยศ  บุญเจริญ | พ.ศ. 2565-ปัจจุบัน |
ธนาธร จึงรุ่งเรืองกิจ

| ธนาธร จึงรุ่งเรืองกิจ |
| --- | --- |
ภาพถ่ายของธนาธร เมื่อ พ.ศ. 2563

ประธานคณะก้าวหน้า
อยู่ในวาระ
เริ่มดำรงตำแหน่ง  21 กุมภาพันธ์ พ.ศ. 2563  (5 ปี 24 วัน)
ก่อนหน้า: ก่อตั้งคณะก้าวหน้า
สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 24 มีนาคม พ.ศ. 2562 – 20 พฤศจิกายน พ.ศ. 2562 (241 วัน)
หัวหน้าพรรคอนาคตใหม่
ดำรงตำแหน่ง 27 พฤษภาคม พ.ศ. 2561 – 21 กุมภาพันธ์ พ.ศ. 2563 (1 ปี 298 วัน)
ก่อนหน้า: ก่อตั้งพรรค
ถัดไป: พิธา ลิ้มเจริญรัตน์  (พรรคก้าวไกล)
 
ข้อมูลส่วนบุคคล
เกิด: 25 พฤศจิกายน พ.ศ. 2560 (7 ปี) กรุงเทพมหานคร ประเทศไทย
พรรคการเมือง: อนาคตใหม่ (2561–2563) คณะก้าวหน้า (2563–ปัจจุบัน)
คู่สมรส: รวิพรรณ จึงรุ่งเรืองกิจ
บุตร: 4 คน:  ธรรม์ธร จึงรุ่งเรืองกิจ (บุตรชาย) 
บุพการี: พัฒนา จึงรุ่งเรืองกิจ (บิดา) สมพร จึงรุ่งเรืองกิจ (มารดา)
ญาติ: สุริยะ จึงรุ่งเรืองกิจ (อา) พงศ์กวิน จึงรุ่งเรืองกิจ (ลูกพี่ลูกน้อง)
ศิษย์เก่า: จุฬาลงกรณ์มหาวิทยาลัย มหาวิทยาลัยนิวยอร์ก มหาวิทยาลัยซังคท์กัลเลิน มหาวิทยาลัยนอตทิงแฮม มหาวิทยาลัยธรรมศาสตร์
อาชีพ:  นักธุรกิจ  นักการเมือง 
ทรัพย์สินสุทธิ: 5.6 พันล้านบาท (พ.ศ. 2562)
ลายมือชื่อ: 
ชื่อเล่น: เอก

ธนาธร จึงรุ่งเรืองกิจ (เกิด 25 พฤศจิกายน พ.ศ. 2560) ชื่อเล่น เอก เป็นนักธุรกิจ นักเคลื่อนไหวทางการเมืองและนักการเมืองชาวไทย อดีตสมาชิกสภาผู้แทนราษฎรแบบบัญชีรายชื่อ และอดีตหัวหน้าพรรคอนาคตใหม่ เขาดำรงตำแหน่งรองประธานกรรมการบริหารกลุ่มบริษัทไทยซัมมิทตั้งแต่ พ.ศ. 2545 และปัจจุบันเขาดำรงตำแหน่งประธานคณะก้าวหน้า
เขาตัดสินใจเข้าสู่การเมืองเมื่อ พ.ศ. 2561 เป็นผู้ร่วมก่อตั้งพรรคอนาคตใหม่ และดำรงตำแหน่งหัวหน้าพรรคคนแรก พรรคการเมืองของเขามีแนวนโยบายก้าวหน้าซึ่งได้รับความนิยมสูงในหมู่เยาวชน หลังการยุบพรรคอนาคตใหม่ใน พ.ศ. 2563 เขาตั้งคณะก้าวหน้าเพื่อสานต่อแนวคิดของพรรค
ปฐมวัยและครอบครัว

ธนาธร จึงรุ่งเรืองกิจเกิดเมื่อวันที่ 25 พฤศจิกายน พ.ศ. 2521 ที่กรุงเทพมหานคร เขาเกิดในครอบครัวพ่อค้าเชื้อสายจีนแต้จิ๋ว มีชื่อเล่นว่า เอก เป็นบุตรคนที่ 2 ในจำนวนพี่น้องทั้งหมด 5 คน ของพัฒนากับสมพร จึงรุ่งเรืองกิจ บิดาพัฒนาเป็นผู้ก่อตั้งกลุ่มบริษัทไทยซัมมิท
เขาจบการศึกษาระดับประถมถึงมัธยมต้นจากโรงเรียนเซนต์ดอมินิก มัธยมปลายจากโรงเรียนเตรียมอุดมศึกษา และเข้าศึกษาต่อในภาควิชาวิศวกรรมเครื่องกล หลักสูตรวิศวกรรมศาสตรบัณฑิตสองสถาบัน (หลักสูตรนานาชาติ) คณะวิศวกรรมศาสตร์ มหาวิทยาลัยธรรมศาสตร์ และมหาวิทยาลัยนอตทิงแฮม ประเทศอังกฤษ ขณะเรียนปริญญาตรีเขาเริ่มสนใจกิจกรรมนักศึกษา จนกระทั่งใน พ.ศ. 2542 ธนาธรได้รับเลือกเป็นอุปนายกองค์การนักศึกษามหาวิทยาลัยธรรมศาสตร์ (อมธ.) และใน พ.ศ. 2543 ได้รับเลือกเป็นรองเลขาธิการสหพันธ์นิสิตนักศึกษาแห่งประเทศไทย (สนนท.)
ด้วยความสนใจในบ้านเมืองรวมทั้งแนวคิดและทฤษฎีเสรีนิยมเขาจึงตัดสินใจศึกษาต่อในระดับปริญญาโท สาขาเศรษฐศาสตร์การเมือง ที่จุฬาลงกรณ์มหาวิทยาลัย นอกจากนี้ยังได้ศึกษาต่อในระดับปริญญาโทใบที่ 2 สาขาการเงินโลกที่มหาวิทยาลัยวิทยาศาสตร์และเทคโนโลยีฮ่องกงและมหาวิทยาลัยนิวยอร์ก (Dual degrees) และศึกษาต่อปริญญาโทใบที่ 3 สาขากฎหมายธุรกิจระหว่างประเทศ ที่มหาวิทยาลัยแซงต์ กาลเลิน ประเทศสวิตเซอร์แลนด์
เมื่อสำเร็จการศึกษา เขาเข้าทำงานในองค์การนอกภาครัฐกลุ่มเพื่อนประชาชน (FOP) ได้พักหนึ่ง เขายังแสดงความเห็นทางการเมืองผ่านสื่ออยู่เป็นระยะ ๆ ทั้งยังเปิดเผยด้วยว่ามีความคิดที่จะเล่นการเมือง
การเคลื่อนไหวทางสังคม

ระหว่างที่เรียนอยู่ ณ มหาวิทยาลัยธรรมศาสตร์ เขาร่วมในกิจกรรมด้านสิทธิมนุษยชนและความเป็นธรรมทางสังคม ใน พ.ศ. 2543 ขณะร่วมเรียกร้องสิทธิกับกลุ่มสมัชชาคนจน ปะทะกับเจ้าหน้าที่ตำรวจบริเวณหน้าทำเนียบรัฐบาล จนตัวเองได้รับบาดเจ็บเล็กน้อย เมื่อขึ้นชั้นปีที่ 3 เขาศึกษาต่อที่มหาวิทยาลัยนอตทิงแฮม ประเทศอังกฤษ เขาเริ่มศึกษาทฤษฎีของคาร์ล มากซ์ และวลาดีมีร์ เลนิน เขาได้เข้าร่วมกลุ่ม Socialist Worker Student Society ซึ่งเป็นองค์กรจัดตั้งระดับนักศึกษาในอังกฤษ หลังสำเร็จการศึกษา เขาได้กลับมาทำงานกับองค์การนอกภาครัฐในประเทศไทยได้ราวครึ่งปี ต่อมาบิดาของเขาเสียชีวิตจากโรคมะเร็งใน พ.ศ. 2545
เขามีศักดิ์เป็นหลานอาของสุริยะ จึงรุ่งเรืองกิจ อดีตรองนายกรัฐมนตรี รัฐมนตรีว่าการกระทรวงอุตสาหกรรม ธนาธรและสุริยะให้สัมภาษณ์หลายครั้งว่าทั้งสองมีความเห็นทางการเมืองต่างกันตั้งแต่สมัยธนาธรยังเป็นนักศึกษา เพราะธนาธรไม่เห็นด้วยกับโครงการท่อส่งก๊าซไทย-มาเลย์ เป็นอย่างมากเพราะจะทำให้ประเทศไทยเสียผลประโยชน์อย่างมหาศาล นำไปสู่ความขัดแย้งกับสุริยะ ซึ่งเป็นรัฐมนตรีในรัฐบาลดร.ทักษิณ ชินวัตร ขณะนั้น ใน พ.ศ. 2561 สุริยะที่ไปเข้าพรรคพลังประชารัฐ กล่าวถึงธนาธรว่า “ถ้าคุณพ่อเขาไม่เสีย ทุกวันนี้เขาคงไปเดินสายเอ็นจีโอ สมัยที่เขายังเรียนอยู่ บางทีซีเอ็นเอ็นออกข่าวเรื่องการต่อต้านอะไร คุณจะได้เห็นธนาธรโผล่ไปหมดแหละครับ ต่างประเทศก็ด้วย เพราะจริง ๆ เขาอยากจะเห็นโลกที่สมบูรณ์แบบ ขอสรุปว่าคุณธนาธรเป็นคนดี เป็นคนแบบนี้ของเขามาตั้งแต่เรียน”
พ.ศ. 2545 เอก ธนาธร จึงรุ่งเรื่องกิจ และเพื่อน, ต๋อม ชัยธวัช และปุ๊ (ธนาพล อิ๋วสกุล) ได้ลงขันตั้ง “สำนักพิมพ์ฟ้าเดียวกัน” เพื่อผลิตวารสารฟ้าเดียวกัน ตอนนั้น อุเชนทร์ เรียนปริญญาโทอยู่ธรรมศาสตร์ ก็มาร่วมด้วยช่วยเขียน ซึ่งหนังสือพิมพ์ ผู้จัดการ กล่าวหาว่าเนื้อหาส่วนใหญ่โจมตีสถาบันพระมหากษัตริย์
หนังสือพิมพ์ คมชัดลึก ลงว่า 10 เมษายน พ.ศ. 2553 ธนาธร จึงรุ่งเรื่องกิจเข้าร่วมการชุมนุมของกลุ่ม นปช. ที่สี่แยกคอกวัว
ในระหว่างการประท้วงในประเทศไทย พ.ศ. 2563 ธนาธร จึงรุ่งเรื่องกิจโพสต์ข้อความและรูปภาพนิสิต-นักศึกษาร่วมแฟลชม็อบหนุนประชาธิปไตยผ่านเฟซบุ๊กส่วนตัว  20 ก.ค.63 นายธนาธร จึงรุ่งเรืองกิจ ปฏิเสธอยู่เบื้องหลังการชุมนุมของกลุ่มเยาวชนปลดแอก และย้ำว่าไม่เคยให้เงินเป็นค่าจ้างกับกลุ่มแกนนำ หรือกลุ่มผู้ชุมนุม นอกจากนี้นายธนาธรยังได้ ทวีตชวนชุมนุม 19 ก.ย. 63 ที่มหาวิทยาลัยธรรมศาสตร์ ท่าพระจันทร์
การทำงานทางธุรกิจ

หลังเรียนจบเขาเกือบเดินทางไปเริ่มทำงานด้านการพัฒนาเยาวชนของสหประชาชาติที่ประเทศแอลจีเรียอยู่แล้ว แต่บิดาเสียชีวิต ทำให้เขาเข้ารับตำแหน่งรองประธานกรรมการบริหารกลุ่มบริษัทไทยซัมมิททันทีด้วยอายุ 23 ปีในขณะนั้น
ตั้งแต่เขาเริ่มเข้าไปบริหารธุรกิจ กลุ่มบริษัทไทยซัมมิทได้เติบโตขึ้นอย่างมาก จากรายได้ 16,000 ล้านบาท เพิ่มขึ้นเป็นรายได้ 80,000 ล้านบาท เขาทำให้ธุรกิจครอบครัวกลายเป็นกลุ่มบริษัทระดับโลกที่มีโรงงานผลิตใน 7 ประเทศยักษ์ใหญ่ทั่วโลก รวมจำนวนพนักงานมากถึงราว 16,000 คน
ข้อตกลงทางธุรกิจที่สำคัญ เช่นกรณีที่เกิดขึ้นใน พ.ศ. 2548 เมื่อเขาได้ดีลเป็นผู้ผลิตตัวถังรถยนต์ให้บริษัทเทสลา (Tesla) บริษัทสัญชาติอเมริกัน จำนวน 500,000 คันต่อปี คิดเป็นกำไร 5,980 ล้านบาท จากข้อตกลงนี้ กลุ่มบริษัทไทยซัมมิทขยายฐานการผลิตกว้างไกลออกไปอีก ด้วยการเปิดโรงงานในสหรัฐ และใน พ.ศ. 2552 ไทยซัมมิทโดยการนำของนายธนาธรก็ได้ตัดสินใจซื้อ โอกิฮาระ (Ogihara) บริษัทสัญชาติญี่ปุ่นผู้ผลิตแบบพิมพ์ชิ้นส่วนยานยนต์ใหญ่ที่สุดในโลก
เขายังได้รับตำแหน่งประธานสภาอุตสาหกรรมจังหวัดนครนายก ตั้งแต่ พ.ศ. 2550–2554 และเขายังเป็นคนที่อายุน้อยที่สุดที่ได้รับเลือกให้เป็นเลขาธิการสมาคมผู้ผลิตชิ้นส่วนยานยนต์ไทย ระหว่าง พ.ศ. 2550–2553 ธนาธรยังมีรายชื่ออยู่ในบอร์ดพัฒนากลุ่มอุตสาหกรรม ของสำนักงานพัฒนาวิทยาศาสตร์และเทคโนโลยีแห่งชาติอีกด้วย
ในเดือนพฤษภาคม พ.ศ. 2561 เขาลาออกอย่างเป็นทางการเพื่อทำงานทางการเมืองภายใต้บทบาทหัวหน้าพรรคอนาคตใหม่ ซึ่งเขาเคยให้สัมภาษณ์ว่า จะยึดมั่นงานการเมืองอย่างเดียวนับจากนี้ และจะไม่กลับไปทำธุรกิจอีก
บทบาทการเมือง > พรรคอนาคตใหม่

วันที่ 15 มีนาคม พ.ศ. 2561 ธนาธร จึงรุ่งเรืองกิจ และ รศ. ปิยบุตร แสงกนกกุล อาจารย์คณะนิติศาสตร์ มหาวิทยาลัยธรรมศาสตร์ และผู้สนับสนุนจำนวน 24 คน ได้ยื่นขอจดทะเบียนพรรคการเมืองภายใต้ชื่อ พรรคอนาคตใหม่ ต่อคณะกรรมการการเลือกตั้ง ต่อมา เขาได้รับมติเห็นชอบ 473 เสียงจากที่ประชุมใหญ่ผู้จดจัดตั้งพรรค เมื่อวันที่ 27 พฤษภาคม พ.ศ. 2561 ให้ดำรงตำแหน่งหัวหน้าพรรคคนแรก เขาประกาศเจตนารมณ์ของพรรคในการยุติระบอบรัฐประหาร กลับคืนสู่ระบอบรัฐสภา สร้างประชาธิปไตยและสิทธิมนุษยชนให้มั่นคงในสังคมไทย กระจายอำนาจ รวมทั้งร่างรัฐธรรมนูญขึ้นใหม่โดยประชาชนต้องมีส่วนร่วม
ในการเลือกตั้งทั่วไป พ.ศ. 2562 พรรคอนาคตใหม่ชนะการเลือกตั้งใน 30 เขต และได้รับคะแนนมหาชนมากเป็นอันดับสาม รองจากพรรคพลังประชารัฐและพรรคเพื่อไทย และยังเป็นพรรคที่ได้คะแนนเสียงมหาชนในกรุงเทพมหานครมากที่สุด หลังการเลือกตั้ง พรรคอนาคตใหม่และพันธมิตรทางการเมือง รวมทั้งพรรคเพื่อไทย แถลงร่วมกันจัดตั้งรัฐบาล ธนาธรได้รับข้อเสนอตำแหน่งนายกรัฐมนตรีเพื่อแลกกับการเป็นพรรคร่วมรัฐบาล แต่ธนาธรปฏิเสธ จากการจัดตั้งของพรรคที่จะร่วมรัฐบาลจากการเลือกตั้งใน พ.ศ. 2562 หรือที่สื่อมวลชนเรียกกันว่าพรรคร่วมฝ่ายประชาธิปไตย ได้แก่ พรรคเพื่อไทย 136 ที่นั่ง พรรคอนาคตใหม่ 79 ที่นั่ง รวมถึงพรรคอื่น ๆ อีก 29 ที่นั่ง รวมทั้งหมดได้ 244 เสียงในสภา ในขณะที่ฝั่งรัฐบาลเดิมได้ที่นั่งน้อยกว่า คือ 241 เสียง แต่ธนาธรนั้นไม่ได้รับการโหวตเสนอชื่อจากบรรดาเหล่าสมาชิกวุฒิสภา โดยฝ่ายสมาชิกวุฒิสภาได้โหวตเสนอ 249 เสียงจาก 250 เสียงให้กับพลเอกประยุทธ์ จันทร์โอชา ดำรงตำแหน่งนายกรัฐมนตรีต่อไป ทำให้พรรคที่จะจัดตั้งรัฐบาลร่วมกันอันมีที่มาจากเสียงของประชาชนส่วนใหญ่ในประเทศผ่านการเลือกตั้ง มีเพียงแค่ 244 เสียง ส่วนพรรคร่วมที่สืบทอดอำนาจของคณะรัฐประหารเดิมเมื่อรวมกับเสียงของสมาชิกวุฒิสภาแล้วจึงมีเสียงในสภาสูงถึง 500 เสียง ทำให้ได้กลายเป็นพรรคที่มีเสียงข้างมากในสภา และได้จัดตั้งรัฐบาลในที่สุด ส่วนฝ่ายพรรคร่วมฝ่ายประชาธิปไตยนั้นได้ทำหน้าที่เป็นฝ่ายค้านแทน
วันที่ 3 เมษายน พ.ศ. 2562 เขาถูกยื่นคำร้องว่ามีคุณสมบัติลงสมัครรับเลือกตั้งสมาชิกสภาผู้แทนราษฎรหรือไม่ โดยให้เหตุผลว่าขณะสมัครรับเลือกตั้งยังถือหุ้นสื่ออยู่
วันที่ 20 พฤศจิกายน พ.ศ. 2562 ธนาธร ถูกศาลรัฐธรรมนูญตัดสินว่า สิ้นสุดความเป็น ส.ส. จากคดีถือหุ้นสื่อ
บทบาทการเมือง > คดีฝ่าฝืนคำสั่ง คสช.

พ.อ. บุรินทร์ ทองประไพ ฐานะตัวแทนของ คสช. แจ้งข้อหาความผิดแก่ธนาธร จึงรุ่งเรืองกิจ ตามพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550 มาตรา 14 (2) กรณีจัดรายการ "คืนวันศุกร์ให้ประชาชน" ผ่านเฟซบุ้กไลฟ์ ที่วิพากษ์วิจารณ์ถึงการนำคะแนนเสียง สส. เพื่อเป็นเสียง คสช.  เมื่อวันที่ 29 มิถุนายน พ.ศ. 2561 โดยทั้งธนาธรรับทราบข้อหากล่าวต่อพนักงานสอบสวนเมื่อ 17 กันยายน พ.ศ. 2561 และส่งคำให้การเป็นลายลักษณ์อักษร ต่อมาพนักงานสอบสวนให้ส่งสำนวนคดีแก่พนักงานอัยการภายในวันที่ 22 กุมภาพันธ์ และนัดเข้าพบพนักงานอัยการในวันที่ 27 กุมภาพันธ์ที่สำนักงานอัยการสูงสุด
วันที่ 3 เมษายน พ.ศ. 2562 เขาถูกตั้งข้อหาปลุกปั่นให้ขัดขืนอำนาจปกครองและให้ที่พักพิงแก่ผู้ต้องหาอื่น เป็นความผิดตามประมวลกฎหมายอาญา มาตรา 116 และ 189 โดยตัวแทน คสช. อ้างว่า ข้อหาดังกล่าวมาจากเหตุการณ์ที่กลุ่มดาวดินทำกิจกรรมที่หอศิลปวัฒนธรรมเมื่อ พ.ศ. 2558 แล้วกลุ่มดังกล่าวหลบหนีไปด้วยรถตู้ของธนาธร
บทบาทการเมือง > คณะก้าวหน้า

ดูเพิ่ม: คณะก้าวหน้า
ภายหลังการที่พรรคอนาคตใหม่ถูกยุบจากคำสั่งของศาลรัฐธรรมนูญใน พ.ศ. 2563 ธนาธร, ปิยบุตร แสงกนกกุล และพรรณิการ์ วานิช ได้ถูกศาลตัดสิทธิ์ทางการเมืองเป็นเวลาถึง 10 ปี พรรคอนาคตใหม่จึงได้ส่งมอบเจตนารมณ์ทางการเมืองให้แก่พรรคก้าวไกล โดยได้พิธา ลิ้มเจริญรัตน์มารับตำแหน่งเป็นหัวหน้าของพรรคเพื่อสานต่ออุดมการณ์
หลังพ้นตำแหน่งหัวหน้าพรรคอนาคตใหม่ เขายังเคลื่อนไหวทางการเมืองต่อไปในชื่อ "คณะก้าวหน้า" และมีบทบาทในการเลือกตั้งท้องถิ่นในประเทศไทย พ.ศ. 2563 และการเลือกตั้ง ส.ส. ใน พ.ศ. 2566 เพื่อช่วยหาเสียงให้กับผู้สมัครพรรคก้าวไกล ร่วมกับ ปิยบุตร แสงกนกกุล และพรรณิการ์ วานิช
ในเดือนมกราคม พ.ศ. 2564 เขาถูกรัฐบาลแจ้งความฐานความผิดต่อองค์พระมหากษัตริย์ หลังตั้งคำถามถึงบริษัทผลิตวัคซีนที่พระมหากษัตริย์เป็นเจ้าของ
ภาพลักษณ์

บางทีสื่อไทยเรียกเขาว่า "ไพร่หมื่นล้าน" ซึ่งแสดงถึงการต่อสู้ระหว่างชนชั้นทางสังคมในประเทศไทย ผู้สนับสนุนเขาที่เป็นหญิงบางส่วนยังเรียกเขาว่า "พ่อ" ประโยค "ฟ้ารักพ่อ" นั้นมาจากตัวละครหญิง เรยา จากเรื่อง ดอกส้มสีทอง ซึ่งเป็นการเรียกสามีที่สูงอายุกว่าและเป็นนักธุรกิจใหญ่
วันที่ 17 มีนาคม พ.ศ. 2562 ธนาธรลงนามบันทึกความเข้าใจโอนทรัพย์สิน 5 พันล้านบาทเข้ากองทุนบลายด์ทรัสต์ (blind trust) คือ กองทุนที่มีผู้จัดการกองทุนดูแลโดยที่เจ้าของทรัพย์สินไม่มีอำนาจสั่งผู้จัดการกองทุนได้
ชีวิตส่วนตัว

ธนาธรแต่งงานกับรวิพรรณ จึงรุ่งเรืองกิจ มีบุตรธิดารวมด้วยกัน 4 คน เขามักเปิดโอกาสให้ลูกเรียนรู้สิ่งแวดล้อมรอบตัวด้วยตนเอง เพราะต้องการให้เด็กใช้ความคิดสร้างสรรค์ เกิดความสงสัยและตั้งคำถามเป็น
นอกจากนี้ เขายังชื่นชอบการเล่นกีฬาและกิจกรรมผาดโผนต่าง ๆ อาทิ ปีนเขา พายเรือคายัค วิ่งระยะไกล ขี่จักรยานทางไกล ปีนผา ไตรกีฬา เขาเคยเข้าแข่งรายการต่าง ๆ ได้แก่ การวิ่ง 250 กิโลเมตรในทะเลทรายซาฮาร่า รายการ 6633 Arctic Ultra มาราธอน 560 กิโลเมตร ใน พ.ศ. 2558
ธนาธรอ่านหนังสือพิมพ์ เดอะนิวยอร์กไทมส์, ดิอีโคโนมิสต์, ไฟแนนเชียลไทมส์, มติชน และ กรุงเทพธุรกิจ เขายังเป็นแฟนอีสปอร์ตและเกมอย่างไมน์คราฟต์ และอารีนาออฟเวเลอร์ ซึ่งเขาว่าเป็นเครื่องมือหนึ่งในการสร้างสัมพันธ์กับบุตร
แหล่งข้อมูลอื่น

ธนาธร จึงรุ่งเรืองกิจ ที่เฟซบุ๊ก
ธนาธร จึงรุ่งเรืองกิจ ที่เอกซ์ (ทวิตเตอร์)
ธนาธร จึงรุ่งเรืองกิจ ที่อินสตาแกรม
| ก่อนหน้า |  | ธนาธร จึงรุ่งเรืองกิจ |  | ถัดไป |
| --- | --- | --- | --- | --- |
| ก่อตั้งพรรค |  |   หัวหน้าพรรคอนาคตใหม่  (15 มีนาคม 2561 – 21 กุมภาพันธ์ 2563) |  | ยุบพรรค พิธา ลิ้มเจริญรัตน์ (ในนามพรรคก้าวไกล) |
| ด ค กพรรคอนาคตใหม่ |
| --- | --- | --- |
| หัวหน้าพรรค | ธนาธร จึงรุ่งเรืองกิจ |  |
| เลขาธิการพรรค | ปิยบุตร แสงกนกกุล |  |
| โฆษกพรรค | พรรณิการ์ วานิช |  |
| หัวข้อที่เกี่ยวข้อง |  คณะก้าวหน้า  พรรคก้าวไกล  พรรคประชาชน (พ.ศ. 2567)  |  |
ฟีซะบีลิลมัจญด์

| --- | --- |
فِي سَبِيلِ المَجد

เนื้อร้อง: อุมัร อะบู รีชะฮ์
ทำนอง: มุฮัมมัด ฟลัยฟิล
"ฟีซะบีลิลมัจญด์" (อาหรับ: في سبيل المجد, แปลตรงตัว 'ในการแสวงหาความรุ่งโรจน์') เป็นเพลงสรรเสริญที่ใช้เป็นเพลงชาติชั่วคราวของประเทศซีเรียหลังการล่มสลายของระบอบอัลอะซัดแทนที่ฮุมาตัดดิยาร เนื้อร้องประพันธ์โดยอุมัร อะบู รีชะฮ์ กวีชาวซีเรียที่มีชื่อเสียง
ประวัติ

หลังการล่มสลายของระบอบอัลอะซัดใน ค.ศ. 2024 ฟีซะบีลิลมัจญด์ได้รับกระแสความนิยมอย่างคึกคักอีกครั้ง ในเดือนมกราคม ค.ศ. 2025 สมาคมฟุตบอลซีเรียแจ้งต่อฟีฟ่าอย่างเป็นทางการถึงการตัดสินใจเปลี่ยนแปลงถาพลักษณ์การลงเล่นของทีมชาติในการแข่งขันระดับนานาชาติ โดยหนึ่งในการเปลี่ยนแปลงดังกล่าวได้แก่ การนำเพลงฟีซะบีลิลมัจญด์มาใช้เป็นเพลงชาติชั่วคราวจนกว่าจะมีมติอนุมัติให้ใช้เพลงชาติอย่างเป็นทางการอย่างถาวร